孙门八卦拳八卦拳形体名称
古者包羲氏之王天下也，仰观象于天，俯观法于地，观鸟兽之文，与地之宜，近取诸身，远取诸物，于是始作八卦，以通神明之德，以类万物之情。是以八卦取象命名，制成拳术。近取诸身言之，则头为乾、腹为坤、足为震、股为巽、耳为坎、目为离、手为艮、口为兑。若在拳中，则头为乾、腹为坤、肾为坎、心为离、尾闾第一至第七大椎为巽、项上大椎为艮、腹左为震、腹右为兑。此身体八卦之名也。
自四肢言之，腹为无极、脐为太极、两肾为两仪、两胳膊两腿为四象、两胳膊两腿个两节为八卦。两手两足共二十指也，以手足四拇指皆两节，共八节，其余十六指，每指皆三节。共合四十八节，加两胳膊两腿八节，与四大拇指八节，共合六十四节，合六十四卦也。此谓无极生太极，太极生两仪，两仪生四象，四象生八卦，八八生六十四卦之数也。此四肢八卦之名称。以上近取诸身也。
若远取诸物，则乾为马、坤为牛、震为龙、巽为鸡、坎为蛇、离为雉、艮为狗、兑为羊。拳中则乾为狮、坤为麟、震为龙、巽为凤、坎为蛇、离为鹞，艮为熊、兑为猴等物，以上皆远取诸物也。以身为八卦属内，本也。四肢八卦属外，用也。内者先天，外者后天。故天地生物，皆有本源，先后天而成也。
内经曰，人身皆具先后天之